производител износител“).
 (4)
 Проведено беше проучване, за да се определи дали заявителят отговаря на критериите за получаване на статут на нов производител износител, както е определено в член 3 от Регламент за изпълнение (ЕС) No 917/2011.
 (5)
 На заявителя беше изпратен въпросник и той бе помолен да представи доказателства за това, че отговаря на трите критерия, посочени по-горе.
 (6)
 Бе преценено, че представените от китайския производител износител доказателства показват достатъчно ясно, че той отговаря на критериите, установени в член 3 от Регламент за изпълнение (ЕС) No 917/2011. Поради това на този производител износител може да се предостави митническата ставка, приложима за оказалите съдействие дружества, които не са включени в извадката (т.е. 30,6 %), и съответно името му може да бъде добавено към списъка на производителите износители в приложение I към Регламент за изпълнение (ЕС) No 917/2011.
 (7)
 Дружеството заявител и промишлеността в Съюза бяха уведомени за констатациите от проучването и им беше дадена възможност да представят становищата си.
 (8)
 Всички аргументи и твърдения на заинтересованите страни бяха анализирани и съответно взети предвид в случаите, когато имаше основание за това,
 ПРИЕ НАСТОЯЩИЯ РЕГЛАМЕНТ:
 Член 1
 Към списъка на производителите от Китайската народна република, изброени в приложение I към Регламент за изпълнение (ЕС) No 917/2011, се прибавя следното дружество:
 „Име
 Допълнителен код по ТАРИК
 Onna Ceramic Industries (China) Co., Ltd.
 B293“
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Люксембург на 26 юни 2012 година.
 За Съвета
 Председател
 N. WAMMEN
 (1) ОВ L 343, 22.12.2009 г., стр. 51.
 (2) ОВ L 238, 15.9.2011 г., стр. 1.
 